2012_04_21+Puigsacalm

=21/04/2012 Puigsacalm=

**FOTOGRAFIES**

Conxita's fotos Anna's fotos





**ENLLAÇOS D'INTERÈS**

[]

[]

 **LA CONVOCATÒRIA**

Benvolguts amics, benvolgudes amigues,

Després del bon gust que encara tenim per l’excursió que tan bé van organitzar la Glòria i la Conxita –de fet, han confirmat plenament que ja em puc retirar!-, anem a pensar en la d’aquest dissabte. Si bé inicialment havia pensat que podríem acabar prenent un cafè en un dels llocs més emblemàtics de la Garrotxa ho deixarem per a un altre dia... perquè la màxima prioritat és arribar a temps perquè ens puguem dutxar i veure tranquil·lament el BARÇA- MADRID. Per un dia, el futbol ens condiciona...

Com sempre, cal portar esmorzar, dinar, aigua i l’equipament adient (el famós gore-tex en forma d’anorak no estaria malament....). El grau de dificultat és mitjà-baix, amb un desnivell de nomé 383 metres. Per tant, crec que tothom el pot fer. Passarem per uns boscos preciosos, a més com que ha plogut penso que estaran molt macos. Dinarem a la Font Tornadissa, quan baixem. Hi podem deixar alguna ampolla de vi, si algú s’anima. Esmorzarem al lloc de sortida quan deixem els cotxes, al Coll de Bracons. Aquí teniu un parell d’enllaços per a l’excursió i l’horari:

08:30 Sortida del punt habitual en cotxes (Badal-carretera de Sants) 10:25 Deixar els cotxes al Coll de Bracons Esmorzar 10:45 Inici de l’ascensió 12:45 Arribada al cim del Puigsacalm (1.515 metres) Gaudir de l’extraordinària vista 13:15 Descens 13:45 Descans i dinar a la Font Tornadissa 16:00 Arribada als cotxes 17:45 Arribada a Barcelona